**Phillippe Albert** (født 10. august 1967 i Bouillon) er en belgisk tidligere fotballspiller. Han hadde sin plass i forsvar, og spilte for Charleroi, KV Mechelen, Anderlecht, Newcastle United og Fulham i England. Han er mest kjent fra tiden i Newcastle.

Tidlig karriere og landslag
---------------------------

Albert vant den belgiske Gullstøvelen i 1992 («Årets spiller»), samme året som han gikk fra Mechelen til Anderlecht. Ligamester i Belgia: 1992-93, 1993-94. Albert ble etterhvert fast på det belgiske landslaget, og var med i både VM 1990 og VM 1994. I VM 1994 spilte han i alle Belgias 4 kamper. Han scoret mot Nederland i åpningskampen, samt i åttendedelsfinalen mot Tyskland, i en kamp Belgia tapte 3-2. Landslagskaptein for Belgia.

### Newcastle United

Fra Anderlecht til Newcastle sommeren 1994 for £2 650 000, da han ble kjøpt av manager Kevin Keegan. Han signerte på 27-årsdagen sin, og ble dermed tildelt trøye nr. 27. Albert ligadebuterte 21. august 1994 for Newcastle United mot Leicester City på bortebane. Han ble etterhvert en kultfigur hos Newcastle United, spesielt etter han scoret på en fantastisk lobb over Peter Schmeichel i en 5-0 seier over Manchester United høsten 1996. Albert var en venstrefotet midtstopper, men hans spill var svært offensivt. Publikum likte å spøke med at han var partner med Andy Cole på topp. Uansett var hans løp oppover banen en plattform for mange angrep for Newcastle United, og dette var mye av grunnen til at han ble så populær. Han tilpasset seg miljøet umiddelbart og alt så ut til å gå helt fint, før han ved nyttår ødela kneet og fikk sin første sesong spolert. Han var i det hele tatt svært plaget av skader i sitt tid i klubben, og fikk bare med seg 96 kamper på 5 sesonger. Da Newcastle ledet FA Premier League med 12 poeng ved halvgått løp i 1995-96 sesongen ble Albert og andre sentrale spillere skadet, noe som førte til at Manchester United klarte å ta igjen forspranget og vant serien. En knapp måned etter målet mot Schmeichel høsten 1996, scoret han Newcastle Uniteds mål nr 6 000 mot Tottenham Hotspur. Etter veggspill med Robert Lee skrudde Albert ballen fra hjørnet av 16-meteren forbi en utrusende Ian Walker. En måned etterpå forsvant Kevin Keegan, og ble erstattet med en mer defensivt tenkende Kenny Dalglish. Ingenting forandret seg resten av sesongen og klubben endte på andreplass. I 1997-98-sesongen ble klubben nr. 13 i Premier League, mye på grunn av at toppscorer Alan Shearer var skadet store deler av sesongen (laget scoret bare 35 mål uten ham). I Champions League mot Barcelona tapte klubben (3-2). I FA-cupfinalen i 1997-98 ble det tap mot Arsenal (0-2 på Wembley). Albert ble sittende på benken hele kampen som ubenyttet reserve. Bare dager inn i 1998-99 sesongen ga Dalglish seg, og Ruud Gullit overtok ledelsen. Albert fikk bare 6 kamper under Gullit før han ble lånt bort til Fulham, der Keegan på ny hadde havnet i en managerrolle. Ved slutten av sesongen ble han solgt tilbake til sin første klubb i Belgia, Charleroi, han var da nesten 32 år gammel, men kostet likevel £600 000.

### Karriereoversikt

| Klubb | Ses | Kamper | Mål | Div | Plass | FA-cup | Liga-cup | E-cup | Manager |
| --- | --- | --- | --- | --- | --- | --- | --- | --- | --- |
| Royal Charleroi | 1987-88 | 32 | 5 | Erste |  |  |  |  |  |
| Royal Charleroi | 1988-89 | 33 | 2 | Erste |  |  |  |  |  |
| KV Mechelen | 1989-90 | 22 | 0 | Erste |  |  |  |  |  |
| KV Mechelen | 1990-91 | 32 | 3 | Erste |  |  |  |  |  |
| KV Mechelen | 1991-92 | 33 | 2 | Erste | 5 |  |  |  |  |
| RSC Anderlecht | 1992-93 | 25 | 5 | Erste | 1 |  |  |  |  |
| RSC Anderlecht | 1993-94 | 25 | 4 | Erste | 1 |  |  |  |  |
| Newcastle United | 1994-95 | 17 | 2 | PrL | 6 | 6. runde | 4. runde |  | Kevin Keegan |
| Newcastle United | 1995-96 | 19/4 | 4 | PrL | 2 | 3. runde | 5. runde |  | Kevin Keegan |
| Newcastle United | 1996-97 | 27 | 2 | PrL | 2 | 4. runde | 4. runde | Kvart-fin | Kevin Keegan og Kenny Dalglish |
| Newcastle United | 1997-98 | 23 | 0 | PrL | 13 | Finale |  |  | Kenny Dalglish |
| Newcastle United | 1998-99 | 6 | 0 | PrL | 13 | Finale |  |  | Ruud Gullit |
| Fulham (lån) | 1998-99 | 13 | 2 | 2 | 1 |  |  |  | Kevin Keegan |
| Charleroi | 1999-00 | 14 | 1 | Erste | 16 |  |  |  |  |

Referanser
----------

1. ↑   FBref, FBref spiller-ID 749d95dc[Hentet fra Wikidata]

Eksterne lenker
---------------

* (en) Philippe Albert – Transfermarkt Rediger på Wikidata

* (en) Philippe Albert – national-football-teams.com Rediger på Wikidata

* (en) Philippe Albert – Soccerbase.com Rediger på Wikidata

* (en) Philippe Albert – FootballDatabase.eu Rediger på Wikidata

* (en) Philippe Albert – EU-Football.info Rediger på Wikidata

* (en) Philippe Albert – Belgias fotballforbund Rediger på Wikidata

* (en) Philippe Albert – FBref Rediger på Wikidata

  


| * v
* d
* r
Belgias tropp – VM i fotball 1990 |
| --- |
| 
* 1 Preud'homme
* 2 Gerets lagkaptein
* 3 Albert
* 4 Clijsters
* 5 Versavel
* 6 Emmers
* 7 Demol
* 8 Van der Elst
* 9 Degryse
* 10 Scifo
* 11 Ceulemans
* 12 Bodart
* 13 Grün
* 14 Claesen
* 15 De Sart
* 16 De Wolf
* 17 Plovie
* 18 Staelens
* 19 Van der Linden
* 20 De Wilde
* 21 Wilmots
* 22 Vervoort
* Landslagstrener: Thys

 | Flagget til Belgia |

| * v
* d
* r
Belgias tropp – VM i fotball 1994 |
| --- |
| 
* 1 Preud'homme
* 2 Medved
* 3 Borkelmans
* 4 Albert
* 5 Smidts
* 6 Staelens
* 7 Van der Elst
* 8 Nilis
* 9 Degryse
* 10 Scifo
* 11 Czerniatynski
* 12 De Wilde
* 13 Grün (k)
* 14 De Wolf
* 15 Emmers
* 16 Boffin
* 17 Weber
* 18 Wilmots
* 19 Van Meir
* 20 Verlinden
* 21 Van Der Heyden
* 22 Renier
* Landslagstrener: Van Himst

 | Flagget til Belgia |